Univerzitet „Džemal Bijedić“ u Mostaru

Fakultet informacijskih tehnologija

Naučno-nastavnom vijeću

Vehid Đukić, IB150157

1.11.2021, Mostar

**PREDMET: PRIJEDLOG TEME ZAVRŠNOG RADA**

**NAKON PRVOG CIKLUSA**

Predlažem na odobrenje Naučno-nastavnom vijeću Fakulteta temu završnog rada nakon I ciklusa studija pod naslovom **„Supplements Shop”**.

Projekat okvirno čine sljedeće aktivnosti:

* Analiziranje problema,
* Analiziranje ciljeva,
* Definisanje zahtjeva i funkcionalnosti za izradu,
* Dizajn i implementacija baze podataka,
* Izrada desktop i mobilne aplikacije

U slučaju da Naučno-nastavno vijeće fakulteta odobri ovu temu, predlažem imenovanje prof.dr. Rahimić Senada za mentora ovog rada.

Mostar, januar 2021.

**OPIS PROJEKTA**

S obzirom da su danas suplementi postali sastavni dio u ishrani svakog sportiste, kompanija „Supplements Shop“ koja je specijalizirana prodavnica sportske prehrane ima potrebu da svoje proizvode prodaje i putem interneta. Aplikacija za prodavanje suplemenata predstavlja jedno od rješenja za bolje poslovanje kompanije te ima za cilj unaprijediti i olakšati rad uposlenika kompanije koji će koristiti ovu aplikaciju. Pored toga, aplikacija omogućava i registraciju korisnika, kao i mogućnost narudžbe suplemenata pomoću pretrage po određenim kategorijama.

Ovaj projekat je namijenjen kompaniji za prodaju suplemenata koja će moći na lakši i jednostavniji način voditi evidenciju o prodatim suplementima, kao i suplementima koje imaju na stanju, kako bi što efikasnije mogli zadovoljiti zahtjeve kupaca. Aplikacija će olakšati proces pretrage, kupovine i objave suplemenata putem web stranice.

**SVRHA I CILJ PROJEKTA**

Cilj ovog projekta je pravljenje web aplikacije koja će se koristiti za ubrzavanje procesa narudžbe traženih suplemenata, dostupnost svih ponuda u svakom trenutku, lakše vođenje evidencija i slično.

Svrha pravljenja ove aplikacije je ostvarenje lakšeg i bržeg promovisanja novih ponuda, povećanje broja kupaca, jednostavniji način uzimanja novih narudžbi i mogučnost online kupovine suplemenata.

**POPIS KORISNIKA I NJIHOVIH ZAHTJEVA:**

**Klijent (Web aplikacija)**

1. *Mogućnost registrovanja i prijave*

U okviru ove funkcionalnosti klijenti će imati mogućnost registracije, gdje će unijeti sve bitne podatke koje aplikacija bude zahtjevala. Nakona validacije podataka i uspješne registracije, klijent će se moći prijaviti na aplikaciju gdje će moći da gleda ponude koje se nude, sortirati pretragu i slično.

1. *Pregled i izmjena ličnih podataka*

U okviru ove funkcionalnosti klijent će imati mogućnost da pregleda svoje podatke i da izvrši izmjenu svojih podataka.

1. *Sistem preporuke*

Sistem preporuke u aplikaciji će biti implementiran u smislu preporučivanja suplemenata po sniženoj cijeni, kategoriji i slično. Ukoliko je neki korisnik kupio suplement, njemu će se prikazivati ponude suplemenata sličnih karakteristika.

1. *Narudžba i ostavljanje dojma*

Klijent ima mogućnost pretrage poslije koje može odabrati željeni proizvod te izvršiti kupovinu istog. Nakon kupovine određenog proizvoda, klijent ima mogućnost i ostaviti komentar i ocjenu ukoliko to želi.

**Administrator (Web aplikacija)**

1. *Upravljanje podacima o uposleniku*

Unutar ove funkcionalnosti administrator je u mogućnosti da vrši pregled uposlenika, pretragu istih te dodavanje novog uposlenika. On će također moći da mijenja podatke o uposleniku kao što su lični podaci i aktivnost uposlenika( ako neko ne radi više u u poslovnici, on postaje neaktivni uposlenik).

1. *Upravljanje podacima o korisniku*

Unutar ove funkcionalnosti administrator je u mogućnosti da vrši pregled registrovanih korisnika kao i pretragu istih.

**Uposlenik (Web aplikacija)**

1. *Upravljanje zahtjevima korisnika*

Jedna od funkcionalnosti koju vrši uposlenik jeste evidencija i pregled zahtjeva korisnika. Uposlenik je u mogućnosti da pregleda zahtjeve, tj. Da pregleda komentare koji su ostavili korisnici. Također ima mogućnost ukloniti korisnika ukoliko bude ostavljao nepristojne komentare.

1. *Kreiranje izvještaja*

Uposlenik će imati mogućnost da kreira izvještaj o prodatim proizvodima. U izvještaju će biti prikazani najvažniji podaci o narudžbama.

Uposlenik će izvještaj da prebaci u PDF format, nakon čega će biti spreman za printanje.

1. *Evidencija proizvoda*

Jedna od važnijih funkcionalnosti je ta što bi uposlenici vodili evidenciju proizvoda. Pod ovim se smatra dodavanje, uređivanje te brisanje prozivoda. Dodavanjem novog proizvoda uposlenik je dužan popuniti podatke vezane za novi proizvod kao što su naziv, vrsta, kategorija te ostali podaci vezani za proizvod a nakon toga se proizvod sprema u bazu te je spreman za prodaju.

**REALIZACIJA PROJEKTA**

Za izradu projekta bit će korišteni sljedeći alati:

-Razvojno okruženje Visual Studio 2019

* C# ASP.net Core (izrada Web aplikacije)
* MockPlus (izrada korisničkog interfejsa)
* Microsoft Word (izrada dokumentacije završnog rada)

**IZVODLJIVOST PROJEKTA**

Predviđeno trajanje izrade aplikacije je 30 dana.

|  |  |
| --- | --- |
| 25 dana | Izrada Web aplikacije |
| 5 dana | Izrada dokumentacije završnog rada |

**LITERATURA I IZVORI**

1. DLWMS materijali
2. <https://www.youtube.com/playlist?list=PLJCjqoTZy0H_IjHHBDjJTkqZgAxIAPCdp> (Razvoj softvera I predavanja i vježbe)
3. <https://docs.microsoft.com/en-us/>
4. Upravljanje softverskim projektima, Murat Prašo, Emina Junuz, Indira Hamulić, Univerzitet „Džemal Bijedić“ u Mostaru ; 2016.